Dagtilbuds-, Skole- og Familieudvalget (DSFU) — 2024-01-15

Punkt 1: Godkendelse af dagsorden
Sagsnummer: EMN-2023-04591

Punkt 2: Godkendelse af anlægsbevilling til bygningsændring af inklusionscentre på Langsøskolen og Thorning Skole
Sagsnummer: EMN-2019-00457
Resumé: Byrådet skal beslutte, hvorvidt de kan godkende en anlægsbevilling på 0,950 mio. kr. til henholdsvis lovliggørelse af pavilloner, som anvendes til Langsøskolens Inklusionscenter, og etablering af ekstra klasselokale til Thorning Skoles Inklusionscenter.
Indstilling: Skolechefen indstiller til byrådet,  at der godkendes en anlægsbevilling på 0,950 mio. kr. til lovliggørelse af pavilloner anvendt af Langsøskolens Inklusionscenter og etablering af ekstra klasselokale til Thorning Skoles Inklusionscenter.

Punkt 3: Godkendelse af anlægsbevilling til Pulje til fleksibel tilpasning af kapacitet på bevilling 43 Dagpleje og daginstitutioner
Sagsnummer: EMN-2023-05470
Resumé: I Anlægsbudget 2024-2033 er der på bevilling 43 Dagpleje og daginstitutioner afsat rådighedsbeløb til ’Pulje til fleksibel tilpasning af kapacitet’. Puljen gør det muligt at anvende de bygningsmæssige rammer fleksibelt for at efterkomme de lokale pasningsbehov i Silkeborg Kommune de kommende år. I 2024 er der i alt afsat 4,6 mio. kr., der kan dække over konverteringer/tilpasninger af grupperum samt iværksættelse af midlertidige løsninger ved ændrede lokale pasningsbehov. Der søges om frigivelse af rådighedsbeløbet på i alt 4,6 mio. kr.
Indstilling: Børne- og Familiechefen indstiller til byrådet,  at anlægsbevilling på 4,6 mio. kr. i 2024 til fleksibel tilpasning af kapacitet godkendes

Punkt 4: Godkendelse af anlægsbevilling til Pulje til mindre anlægsarbejder, herunder påbud, arbejdsmiljøtiltag mv. på bevilling 43 Dagpleje og daginstitutioner
Sagsnummer: EMN-2023-05469
Resumé: I 2024 forventes behov for en række mindre anlægsopgaver på dagtilbudsområdet jf. ’Pulje for mindre anlægsarbejder, herunder påbud, arbejdsmiljøtiltag mv. ’ Puljemidlerne skal finansiere mindre anlægsopgaver, der f.eks. opstår på baggrund af dialog, varsling eller påbud fra kontrollerende myndigheder eller nødvendige tiltag for at sikre rammerne for det fysiske arbejdsmiljø eller sikkerhed i leg- og læringsmidler. Børne- og Familiechefen indstiller til byrådet, at puljens rådighedsbeløb i 2024 frigives.
Indstilling: Børne- og Familiechefen indstiller til byrådet,  at anlægsbevillingen på 3,0 mio. kr. i 2024 til mindre anlægsarbejder, herunder påbud, arbejdsmiljøtiltag mv. godkendes

Punkt 5: Godkendelse af Samarbejdsaftale om børn og unge, der lever med overvægt
Sagsnummer: EMN-2023-05073
Resumé: Der er behov for at styrke samarbejdet på tværs af almen praksis, hospitaler og de midtjyske kommuner om børn og unge, der lever med overvægt, og deres familier. Derfor har Sundhedssamarbejdsudvalget udarbejdet et udkast til en samarbejdsaftale, hvor kommuner, region og almen praksis etablerer et formaliseret tværsektorielt samarbejde på området. Samarbejdsaftalen skal bidrage til at konkretisere det politiske intentionspapir om, at den fælles indsats og praksis på tværs af kommune, praktiserende læge og region er i overensstemmelse med den besluttede retning om fælles retning for overvægt i Midtjylland gældende fra 1. april 2022 (link). Samarbejdsaftalen forelægges Dagtilbuds, Skole- og Familieudvalget med henblik på en drøftelse af indholdet samt en godkendelse af aftalen.
Indstilling: Børne- og Familiechefen indstiller til Dagtilbuds-, Skole- og Familieudvalget,  at udvalget drøfter indholdet i og godkender Samarbejdsaftale om børn og unge, der lever med overvægt og deres familier

Punkt 6: Drøftelse af DSFU's arbejde med byrådets vision
Sagsnummer: EMN-2023-04317
Resumé: Ved byrådsperiodens start fastlagde byrådet sin vision for fremtidens Silkeborg Kommune. Visionen har på forskellig vis været pejlemærke og sat aftryk i beslutninger og handlinger, og her halvvejs gennem byrådsperioden lægger borgmesteren op til, at de enkelte fagudvalg drøfter, hvordan man ønsker at arbejde med visionen i den sidste del af perioden. Udvalgene skal efterfølgende præsentere sine fokuspunkter på byrådets økonomiseminar i februar 2024.
Indstilling: Borgmesteren indstiller til Dagtilbuds-, Skole- og Familieudvalget,  at drøfte fagudvalgets arbejde med byrådets vision med særlig fokus på arbejdet i resterende del af byrådsperioden, således at udvalget kan præsentere hovedpunkter fra drøftelsen for byrådet på økonomiseminar i februar 2024.

Punkt 7: Til orientering
Sagsnummer: EMN-2023-04591

Punkt 8: Underskriftsside
Sagsnummer: EMN-2023-04591